****

**ประกาศกองทุนหลักประกันสุขภาพองค์การบริหารส่วนตำบลท่าจะหลุง**

**เรื่อง รับสมัครผู้แทนหมู่บ้านหรือชุมชน เพื่อร่วมเป็นคณะกรรมการบริหารกองทุนหลักประกัน**

**สุขภาพในระดับตำบลท่าจะหลุง**

**.................................................................**

ด้วยกองทุนหลักประกันสุขภาพองค์การบริหารส่วนตำบลท่าจะหลุง มีความประสงค์เปิด รับสมัครตัวแทนประชาชนแต่ละหมู่บ้านทั้ง 10 หมู่บ้านในตำบลท่าจะหลุง จำนวน 5 คน เพื่อร่วม เป็นคณะกรรมการบริหารกองทุนหลักประกันสุขภาพในระดับตำบล ซึ่งคณะกรรมการมีวาระอยู่ในตำแหน่งคราวละ 2 ปี

***คุณสมบัติ***

1. สัญชาติไทย

2. อายุ 20 บริบูรณ์ปีขึ้นไป

3. มีภูมิลำเนาอยู่ในเขตองค์การบริหารส่วนตำบลท่าจะหลุงตามทะเบียนบ้าน

***ระยะเวลารับสมัคร***

ระหว่างวันที่ 12 - 20 กุมภาพันธ์ 2556 เวลา 08.30- 16.30 น. ณ ที่ทำการองค์การ

บริหารส่วนตำบลท่าจะหลุง อำเภอโชคชัย จังหวัดนครราชสีมา

***เอกสารหลักฐานการสมัคร***

­1. สำเนาทะเบียนบ้าน พร้อมรับรองสำเนาถูกต้อง จำนวน 1 ฉบับ

2. สำเนาบัตรประจำตัวประชาชน พร้อมพร้อมรับรองสำเนาถูกต้อง จำนวน 1 ฉบับ

3. รูปถ่าย ขนาด 1.5 x 1 นิ้ว จำนวน 1 รูป

ตัวแทนประชาชนในตำบลท่าจะหลุงผู้ที่สนใจสามารถสมัครได้ โดยไม่เสียค่าใช้จ่ายใด ๆ ทั้งสิ้น

ณ ที่ทำการองค์การบริหารส่วนตำบลท่าจะหลุง อำเภอโชคชัย จังหวัดนครราชสีมา หรือโทรศัพท์สอบถามรายละเอียดเพิ่มเติมที่หมายเลขโทรศัพท์ 0-4475-6171 0-4475-6172

จึงประกาศให้ทราบโดยทั่วกัน

ประกาศ ณ วันที่ 11 กุมภาพันธ์ 2556

(ลงชื่อ)

(นายเสนอ เบี้ยกระโทก)

ประธานคณะกรรมการบริหารกองทุนหลักประกันสุขภาพ

องค์การบริหารส่วนตำบลท่าจะหลุง

 **สำนักงานกองทุนหลักประกันสุขภาพองค์การบริหารส่วนตำบลท่าจะหลุง**

ที่ตั้ง ที่ทำการองค์การบริหารส่วนตำบลท่าจะหลุง อำเภอโชคชัย จังหวัดนครราชสีมา ๓๐๑๙๐ โทรศัพท์ ๐-๔๔75-6171 โทรสาร ๐-๔๔๗5-6172

………………………………………………………………………………………………………………………………………………………

ที่ /๒๕๕6

11 กุมภาพันธ์ ๒๕๕6

เรื่อง ขอความอนุเคราะห์ประชาสัมพันธ์การรับสมัครผู้แทนหมู่บ้านหรือชุมชน เพื่อร่วมเป็นคณะกรรมการ

บริหารกองทุนหลักประกันสุขภาพองค์การบริหารส่วนตำบลท่าจะหลุง

เรียน กำนันตำบลท่าจะหลุง / ผู้ใหญ่บ้านทุกหมู่บ้าน

อ้างถึง 1. คำสั่งสำนักงานหลักประกันสุขภาพแห่งชาติ ที่ 309/2554 ลงวันที่ 8 กุมภาพันธ์ 2554 2. ประกาศคณะกรรมการหลักประกันสุขภาพแห่งชาติ ฯ พ.ศ. 2552

สิ่งที่ส่งมาด้วย ประกาศรับสมัครผู้แทนหมู่บ้านหรือชุมชน เพื่อร่วมเป็นคณะกรรมการบริหาร

กองทุนหลักประกันสุขภาพองค์การบริหารส่วนตำบลท่าจะหลุง จำนวน 1 ชุด

ตามที่กองทุนหลักประกันสุขภาพองค์การบริหารส่วนตำบลท่าจะหลุง ได้ดำเนินการบริหาร

จัดการกองทุนหลักประกันสุขภาพองค์การบริหารส่วนตำบลท่าจะหลุง มาตั้งแต่ปีงบประมาณ พ.ศ.2554 ภายใต้การดำเนินงานและบริหารจัดการกองทุนฯ โดยคณะกรรมการบริหารกองทุนหลักประกันสุขภาพองค์การบริหารส่วนตำบลท่าจะหลุง มีวาระดำรงตำแหน่งคราวละ 2 ปี ซึ่งครบวาระ 2 ปี เมื่อวันที่ 8 กุมภาพันธ์ 2556

กองทุนหลักประกันสุขภาพองค์การบริหารส่วนตำบลท่าจะหลุง จึงขอความอนุเคราะห์ท่านประชาสัมพันธ์ผ่านหอกระจายข่าวประจำหมู่บ้านของท่าน เพื่อให้ผู้ที่สนใจและต้องการจะสมัครเป็นคณะกรรมการบริหารกองทุนหลักประกันสุขภาพองค์การบริหารส่วนตำบลท่าจะหลุง เริ่มสมัครตั้งแต่วันที่ 12 - 20 กุมภาพันธ์ 2556 เวลา 08.30 น.–16.30 น. ณ ที่ทำการองค์การบริหารส่วนตำบล ท่าจะหลุง โดยเตรียมเอกสารหลักฐาน คือ สำเนาทะเบียนบ้าน สำเนาบัตรประจำตัวประชาชน และรูปถ่ายหน้าตรง ขนาด 1.5 x 1 นิ้ว จำนวน 1 รูป มายื่นคำร้องสมัครด้วยตนเอง

จึงเรียนมาเพื่อทราบและพิจารณาดำเนินการต่อไป

ขอแสดงความนับถือ

(นายเสนอ เบี้ยกระโทก)

ประธานคณะกรรมการบริหารกองทุนหลักประกันสุขภาพ

องค์การบริหารตำบลท่าจะหลุง อำเภอโชคชัย จังหวัดนครราชสีมา